ai4bharat/Pralekha huggingface dataset:
عملے، عوامی شکایات اور پنشن کی وزارت
سی آئی سی میں زیر التوا دوسری اپیلیں
نئی دہلی، 31 مارچ 2022:
سائنس اور تکنالوجی کے مرکزی وزیر مملکت ؛ ارضیاتی سائنس  کے وزیر مملکت؛ وزیر اعظم کا دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت، ڈاکٹر جتیندر سنگھ نے کہا ہے کہ مرکزی اطلاعاتی کمیشن  میں یکم اپریل 2021 تک زیر التوا اپیلوں اور شکایات کی تعداد 38116 کے بقدر اور 31 جنوری 2022 تک یہ تعداد 31025 کے بقدر تھی۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ آر ٹی آئی ایکٹ 2005 مرکزی اطلاعاتی کمیشن کے ذریعہ دوسری اپیلوں کے نپٹارے کے لیے وقت کی حد مقرر نہیں کرتا ہے۔انہوں نے کہا کہ معاملات کے جلد نپٹارے کے لیے، حکومت نے مختلف اقدامات کیے ہیں ، جن میں تربیت کے ذریعہ صلاحیت سازی اور پبلک انفارمیشن آفیسر حضرات اور پہلی اپیلیٹ اتھارٹیوں کے لیے رہنما خطوط جاری کرنا جیسے اقدامات شامل ہیں، تاکہ ان کا استعمال اطلاعات فراہم کرنے/ پہلی اپیل کو مؤثر طریقہ سے نمٹانے کے لیے کیا جا سکے، اور اس کے نتیجے میں انفارمیشن کمیشن میں ’پہلی اپیلوں‘ اور ’اپیلوں‘ کی تعداد میں تخفیف کی جا سکے۔
حکومت نے وقتاً فوقتاً ہدایات جاری کی ہیں جن کے ذریعہ عوامی انتظامیہ پر فعال طریقہ سے زیادہ سے زیادہ اطلاعات فراہم کرانے پر زور دیا گیا ہے تاکہ شہریوں کے ذریعہ آر ٹی آئی درخواستوں کو بھرنے کی ضرورت میں تخفیف کی جا سکے۔
وزارات ثقافت
ثقافت کی وزارت سے وابستہ میوزیموں اور ثقافتی مقامات کی ترقی کے ادارے نے میوزیم بین الاقوامی دن کے موقع پر ‘میوزیموں اور ثقافتی مقامات میں نئی جان ڈالنےکے بارےمیں’ ایک ویبینار کی میزبانی کی
نئی دہلی،18 مئی، 2020، بھارت سرکار کی ثقافت کی وزارت سے وابستہ میوزیموں اور ثقافتی مقامات کی ترقی سے متعلق ادارے نے ‘‘میوزیموں اور ثقافتی مقامات’’ میں نئی جان ڈالنے کے بارےمیں بین الاقوامی یوم میوزیم کے موقع پر ایک ویبینار کی میزبانی کی اور بھارت میں وبائی بیماری کے بعد دیر پار کلچرل تنظیموں کے قیام کے بارے میں بات چیت کا آغاز کیا۔ اس ویبینار میں ثقافت میوزیموں اور ثقافتی مقامات کے کچھ بہترین ماہرین نے شرکت کی۔ ان میں بینگلورو کے میوزیم آف آرٹ اینڈ فوٹو گرافی  کے بانی ٹرسٹی جناب ابھیشیک پوڈار، کوچی بینالے فاؤنڈیشن کے صدر جناب بوس کرشناماچاری، کیوزیم کے بانی اور سی ای او جناب بریندر سیکو،ٹیم ورک آرٹس کے مینیجنگ ڈائرکٹر جناب سنجے کے رائے اور بھارت سرکار کی ثقافت کی وزارت کے میوزیموں اور ثقافتی مقامات کے شعبےکے سی ای او جناب راگھویندر سنگھ شامل تھے۔
کووڈ-19 وبائی بیمارے کے ثقافتی اور اختراعی صنعتوں پر خاطر خواہ اقتصادی اور سماجی اثرات مرتب ہوں گے۔بھارت اور دنیا کے سرکردہ ثقافتی اداروں ، اختراعی کاروبار ، اسٹارٹ اپس، پالیسی سازوں اور میڈیا کے لیے منعقدہ اس ویبینار میں ماہرین نے ثقافتی اور اختراعی صنعت کو آگے بڑھانے کے موضوع پر تبادلہ خیال کیا ۔
ویبینار کے مقاصد بتاتے ہوئے وزارت ثقافت کے سکریٹری اور سی ای او، ڈی ایم سی ایس جناب راگھوویندر سنگھ نے کہا کہ اس ویبینار کا مقصد ایسے ممکنہ پالیسی اقدامات کی نشان دہی کرنا ہے جن سے اس بحران کے میوزیموں، ثقافتی مقامات اور ان کے ماحولیاتی نظام پر پڑنے والے قلیل مدتی اور طویل مدتی اثرات کو کم کرنے میں مدد مل سکے۔
ویبینار کے دوران تبادلہ خیال میں وبائی بیماری کے بعد میوزیموں اور ثقافتی مقامات کے سلسلے میں اثرات ، اختراعات اور منصوبہ بندی جیسے موضوعات زیر غور آئے۔ ا س بات پر بھی غور وخوض کیا گیا کہ میوزیم ، صنعت کاری کے جذبے اور دیر پا کاروباری طریقوں کو کس طرح اپنا سکتے ہیں۔ ایک بہت ا ہم نقطہ جو زیر بحث آیا یہ تھا کہ ثقافتی مقامات کی تصاویر کو کس طرح اجاگر کیا جائے اور ثقافتی ورثے کی سماجی اور اقتصادی اقدار کو زیادہ سے زیادہ بڑھانے کے لیے کس طرح کے اختراعی خیالات پیش کیے جائیں۔ اور یہ کہ کس طرح مقامی ناظرین اور سیاحوں کو اپنی طرف متوجہ کرنے کی صلاحیت پیدا کی جائے۔
جناب راگھوویندر سنگھ نے بتایا کہ تبادلہ خیال پر مبنی ایک پالیسی دستاویز تیار کی جائے گی اور ہم اپنے مابین تبادلہ خیال کریں گے اور اس بات پر اتفاق رائے پیدا کریں گے کہ کیا کیا اقدامات قابل عمل ہیں۔ انھوں نے مزید کہا کہ ہم پرائیویٹ اور کارپوریٹ سیکٹر کے ساجھے داروں کے سامنے اسے پیش کریں گے اور اس پر پروجیکٹ وار تبادلہ خیال کریں گے۔ انھوں نے امید ظاہر کی کہ بعض معاملات پر باہمی اتفاق رائے ہوجائے گا اور ایسے کیس پروجیکٹوں کی شکل اختیار کرلیں گے اور پھر ان پر عمل درآمد کیا جائے گا۔
الیکٹرانکس اور اطلاعاتی ٹیکنالوجی کی وزارت کی طرف سے تشکیل کردہ نیشنل ای گورنینس ڈویژن نے یہ ویبینار منعقد کرنے کے لیے ڈی ایم سی ایس کو تکنیکی مدد فراہم کی ہے۔
ویبینار مندرجہ ذیل پر براہ راست دیکھا گیا:
ڈی ایم سی ایس فیس بک پیج: www.facebook.com/dmcs2020
ڈی ایم سی ایس یو ٹیوب چینل: https://bit.ly/366Vqrn
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 27.90 کروڑ سے زیادہ ویکسین کی خوراکیں فراہم کرائی گئیں
ریاستوں/ مرکز کے زیرانتظام علاقوں کے پاس اب بھی لوگوں کو دیئے جانے کے لئے 2.58 کروڑ سے زیادہ ویکسین کی خوراکیں دستیاب
ملک گیر ٹیکہ کاری مہم کے ایک حصے کے طور پر ، حکومت ہند کووڈ ویکسین کی خوراکیں بلا قیمت فراہم کرکے ریاستوں اور مرکز کے زیر انتظام علاقوں کی مدد کرتی رہی ہے۔اس کے علاوہ حکومت ہند ریاستوں/ مرکز کے زیرانتظام علاقوں کے لئے کووڈ ویکسین کی براہ راست خریداری کے لئے بھی سہولیات فراہم کرتی رہی ہے۔ ٹیکہ کاری عالمی وبا کی روک تھام اور اس کے مینجمنٹ کے لئے ہندوستانی حکومت کی جامع حکمت عملی کا ایک مضبوط ستون ہے۔اس کے ساتھ ساتھ جانچ، تشخیص، علاج اور کووڈ سے متعلق اپنائے جانے والے احتیاطی برتاؤ کی اہمیت بھی اپنی جگہ ہے۔
یکم مئی 2021 سے کووڈ-19 کی ٹیکہ کاری کے اصلاح شدہ اور تیز رفتار تیسرے مرحلے کی حکمت عملی پر عمل درآمد شروع کیاجاچکا ہے۔
اس حکمت عملی کے تحت حکومت ہند کے ذریعہ کسی بھی دوا ساز کمپنی کی سینٹرل ڈرگس لیباریٹری کے ذریعہ منظور شدہ خوراکوں کے 50 فیصد کی خریداری کی جائے گی اور حکومت ریاستی حکومتوں کو ان خوراکوں کی مجموعی طور پر بلا قیمت فراہمی جاری رکھے گی، جیسا کہ اس سے پہلے کیا گیا ہے۔
اب تک ریاستوں/ مرکز کے زیرانتظام علاقوں کو 27.90 کروڑ سے زیادہ  ویکسین کی خوراکیں فراہم کرائی جاچکی ہیں۔یہ فراہمی حکومت ہند کے ذریعہ اور براہ راست ریاستوں کے ذریعہ خریداری کی شکل میں بھی کی جارہی ہے۔
اس میں سے، مجموعی کھپت جس میں ضائع ہونے والی خوراکیں بھی شامل ہیں،253265825 خوراکیں ہے۔۔
ریاستوں/ مرکز کے زیرانتظام علاقوں کے پاس لوگوں کو دیئے جانے کے لئے 2.58 کروڑ سے زیادہ  کووڈ ویکسین کی خوراکیں اس وقت بھی دستیاب ہیں۔
مزید یہ کہ 1995770 سے زیادہ ویکسین کی خوراکیں پائپ لائن میں ہیں اور اگلے 3 دن کے اندر ریاستوں / مرکز کے زیر انتظام علاقوں کی طرف سے ان کو موصول کیا جائے گا۔
۔۔۔۔۔۔۔۔۔۔۔
U-6013
ش ح۔ ا گ ۔ رض
(
کیمیکلز اور فرٹیلائزر کی وزارت
ڈاکٹر من سکھ منڈاویہ نے پی جی آئی ایم ای آر سیٹلائٹ سنٹر، سنگرور کا دورہ کیا اور اس کی پیش رفت کا جائزہ لیا
سیٹلائٹ سنٹر جنوری 2023 تک پوری طرح کام کرنے لگے گا: مرکزی وزیر صحت
صحت و خاندانی بہبود اور کیمکلس و فرٹیلائزر کے مرکزی وزیر ڈاکٹر من سکھ منڈاویہ نے آج پی جی آئی ایم ای آر سیٹلائٹ سنٹر، سنگرور کا دورہ کیا اور اس کی پیش رفت کا جائزہ لیا۔
پروجیکٹ کی تعمیر کی رفتار پر طمانیت کا اظہار کرتے ہوئے وزیر موصوف نے کہا، ’’طبی آلات اور ساز و سامان کی خریداری سمیت اس پروجیکٹ پر جتنی تیزی سے کام چل رہا ہے، اسے دیکھتے ہوئے یہ کہا جا سکتا ہے کہ سیٹلائٹ سنٹر جنوری 2023 تک پوری طرح کام کرنے لگے گا اور یہ نہ صرف مقامی آبادی کو، بلکہ دور دراز کے لوگوں کو بھی کافی راحت پہنچائے گا۔‘‘
وزیر اعظم کے ذریعے 15 جولائی کو آزادی کا امرت مہوتسو کے حصہ کے طور پر 75 دنوں کے لیے شروع کی گئی ’مفت احتیاطی ٹیکہ کاری مہم‘ کی شروعات کی کامیابی کے بارے میں تازہ صورتحال کا ذکر کرتے ہوئے، مرکزی وزیر صحت نے کہا، ’’اس مہم کو شروع ہوئے ایک مہینہ اور تین دن ہوئے ہیں، جس کے تحت ابھی تک 13 کروڑ سے زیادہ لوگ ٹیکہ کاری کی اس سہولت کا فائدہ اٹھا چکے ہیں۔‘‘ وزیر موصوف نے پنجاب کے لوگوں اور ملک کے عام لوگوں، خاص کر جنہیں اس کا زیادہ خطرہ ہے، ان سے اپیل کی کہ وہ ان 75 دنوں میں سے جتنے بھی دن باقی بچے ہیں ان میں ٹیکہ ضرور لگوا لیں، تاکہ کووڈ کے بحران سے نمٹنے میں خود کو محفوظ رکھ سکیں۔
کووڈ کے بحران پر قابو پانے میں حفظان صحت سے جڑے کارکنوں کے رول کی تعریف کرتے ہوئے وزیر موصوف نے کہا، ’’دو چیزوں کی وجہ سے پوری دنیا میں ہمارے ملک کی تعریف کی جا رہی ہے: ایک تو رہنما خطوط پر عمل کرتے ہوئے کووڈ کے انتظام کے لیے، اور دوسرے ٹیکہ کاری مہم کے تحت 200 کروڑ سے زیادہ خوراک کے نشان کو پار کرنے کے لیے۔‘‘
’سبھی کے لیے سستی صحت‘ کی ضرورت کی وکالت کرتے ہوئے، وزیر صحت نے جنرک میڈیسن کے فروغ کے لیے حکومت کی طرف سے شروع کی گئی پہل کا ذکر کیا، جیسے کہ ملک بھر کے 8500 سے زیادہ جن اوشدھی کیندر جہاں ملک میں روزانہ 20 لاکھ سے زیادہ لوگ آتے ہیں؛ نیشنل میڈیکل کونسل کے ساتھ مل کر بیداری مہم کی شروعات، اور دواؤں میں موجود نمک کے بارے میں لوگوں کو بیدار کرنے کے لیے شروع کیا جانے والا ’جن اوشدھی سُگم‘ ایپ تاکہ لوگ جنرک اور برانڈڈ میڈیسن میں سے کسی ایک کا انتخاب کر سکیں۔ وزیر موصوف نے یہ بھی کہا کہ ’’سیٹلائٹ سنٹر، سنگرور میں بھی ایک جن اوشدھی کیندر بنایا جائے گا۔‘‘
وزیر موصوف نے ایک میٹنگ کی صدارت کی، جس میں پی جی آئی ایم ای آر کے ڈائرکٹر، پروفیسر وویک لاک؛ سینئر فیکلٹی ممبران اور سینئر ایڈمنسٹریٹو افسران بشمول جناب دھون ، ڈی ڈی اے؛ پروفیسر وپن کوشل، ایم ایس؛ جناب کمار ابھے، ایف اے؛ پروفیسر اشوک کمار، ایڈیشنل میڈیکل سپرنٹنڈنٹ، پی جی آئی ایم ای آر؛ اور نوڈل آفیسر، سیٹلائٹ سنٹر، سنگرور موجود تھے۔
وزیر موصوف کے سامنے ایک تفصیلی پریزنٹیشن پیش کیا گیا جس کے ذریعے انہیں بتایا گیا کہ 300 بیڈ والے ہسپتال پر مشتمل اس سیٹلائٹ سنٹر کو بنانے کا مقصد پی جی آئی ایم ای آر، چنڈی گڑھ سے مریضوں کی حد سے زیادہ بھیڑکو کم کرنا اور مریضوں کے سفر کے وقت میں کمی لانا ہے۔
پروفیسر وویک لال نے بتایا، ’’25 ایکڑ سے زیادہ کے رقبے میں پھیلے اس سیٹلائٹ سنٹر کے پروجیکٹ کی لاگت 449.00 کروڑ روپے ہے۔ عارضی او پی ڈی، مہمان خانہ اور چہار دیواری کی تعمیر کے ساتھ ہی اس کا پہلا مرحلہ مکمل ہو چکا ہے اور دوسرے مرحلہ کی تعمیر کا کام تیزی سے چل رہا ہے۔ امید ہے کہ یہ سیٹلائٹ سنٹر اگلے سال کی شروعات تک پوری طرح سے کام کرنے لگے گا۔‘‘
صحت اور خاندانی بہبود کی وزارت
مرکزی وزیر صحت ڈاکٹر منسکھ مانڈویہ نے رام منوہر لوہیا  اسپتال کا دورہ کیا، کووڈ-19 کے انتظام کے لیے اسپتال کے بنیادی ڈھانچے کی تیاری کو یقینی بنانے کے لیے موک ڈرل کا جائزہ لیا
سبھی سے کووڈ کے مطابق رویے کی پیروی کرنے اور کسی بھی غلط معلومات کو روکنے کی درخواست کی
ملک بھر میں بڑے پیمانے پر دل چسپی دیکھی گئی ، جہاں وزراء اور اعلیٰ حکام نے سہولیات کی تیاریوں کا جائزہ لیا
صحت اور کنبہ بہبود کے مرکزی وزیر ڈاکٹر منسکھ ما نڈویہ نے آج رام منوہر لوہیا  اسپتال، نئی دہلی کا دورہ کیا تاکہ کووڈ 19 کے انتظام و انسرام کے لیے اسپتال کی آپریشنل تیاری کو یقینی بنانے کے لیے کی جارہی فرضی مشق یعنی موک ڈرل کا جائزہ لیا جاسکے۔
ڈاکٹر منسکھ ما نڈویہ کے ذریعہ پوسٹ کردہ ایک ٹویٹ میں، انہیں سہولیات کا دورہ کرتے اور عملے کے ساتھ بات چیت کرتے ہوئے دیکھا جا سکتا ہے۔
مرکزی وزیر صحت نے کچھ دن پہلے ملک میں کووڈ-19 کی صورتحال اور روک تھام اور انتظام و انصرام کی تیاریوں کے لئے ریاستی وزرائے صحت کے ساتھ جائزہ میٹنگ کی تھی ۔ یہ فیصلہ کیا گیا تھا کہ ملک بھر میں فرضی مشقیں کی جائیں تاکہ مستقبل میں کسی بھی وباء، اگر کوئی ہو تو، اس کی تیاری کو یقینی بنایا جائے۔ لہذا، سرکاری اور نجی اسپتال آج فرضی مشقیں کر رہے ہیں اور ریاستی وزرائے صحت اپنی اپنی ریاستوں/ مرکز کے زیر انتظام علاقوں میں مشقوں کا جائزہ لے رہے ہیں۔
آر ایم ایل ہسپتال کا دورہ کرتے ہوئے، ڈاکٹر ما نڈویہ نے شعبہ جات کے سربراہان اور عملے کے ساتھ غیر رسمی بات چیت کی۔ انہوں نے کچھ وقت ڈاکٹروں، نرسوں، سیکورٹی اور صفائی ستھرائی کی خدمات کے سربراہوں کے ساتھ گزارا اور ان کی مفید تجاویز سنیں۔ تجاویز معیاری طبی طریقوں، انفیکشن کنٹرول کے لیے اقدامات، اسپتال کے انتظام، صفائی کے عمل اور مریض پر مرکوز د التزامات سے متعلق تھیں ۔
ملک بھر میں زبردست ردعمل دیکھا گیا، جہاں وزراء اور اعلیٰ حکام نے اسپتالوں اور سہولیات کی تیاریوں اور صلاحیتوں کا جائزہ لیا۔
مرکزی وزیر صحت نے پہلے ہی ریاستوں کو مشورہ دیا ہے کہ وہ چوکس رہیں اور کووڈ-19 کے انتظام کے لیے تمام تیاری رکھیں۔ انہوں نے کسی بھی خوش فہمی کے تئیں محتاط کیا ہے اور ہر ایک پر زور دیا ہے کہ وہ کووڈ کے تئیں مناسب رویے پر عمل کریں۔ ڈاکٹر ما نڈویہ نے ریاستوں پر بھی زور دیا ہے کہ وہ آئی ایل آئی / ایس اے آر آئی معاملوں کے جحانات کی نگرانی کرتے ہوئے ابھرتے ہوئے ہاٹ سپاٹ کی نشاندہی کریں اور کووڈ-19 اور انفلوئنزا کی جانچ کے لیے خاطر خواہ نمونے بھیجیں۔ اور مثبت نمونوں کی پوری جینوم سیکوینسنگ کو بڑھائیں ۔
اس موقع پر ڈاکٹر اجے شکلا، ڈائرکٹر اور میڈیکل سپرنٹنڈنٹ، آر ایم ایل ہاسپٹل، اور صفائی سمیت مختلف شعبوں کے سربراہان موجود تھے۔
ریلوے کی وزارت
ریلوے نے بھوبنیشور اسٹیشن کو ملٹی ماڈل ٹرانسپورٹ ہب کے طور پر ری ڈیولپ کرنے کے لئے مفاہمت کی
نئی دلّی، 19 ستمبر / وزارت ریلوے کے تحت ایسٹ کوسٹ ریلوے نے بھوبنیسور اسٹیشن کو ملٹی مادل ٹرانسپورٹ ہب کے طور پر ری ڈیولپ کرنے کے لئے حکومت اوڈیشہ کے ساتھ ایک مفاہمت نامے پر آج نئی دلّی میں دستخط کئے۔ اوڈیشہ کے وزیر اعلیٰ جناب نوین پٹنائک، ریلوے، صنعت و تجارت کے وزیر جناب پیوش گوئل اور پیٹرولیم و قدرتی گیس اور فولاد کے وزیر جناب دھر میندر پردھان نے ویڈیو کانفرنس کے ذریعہ اس مفاہمت نامے پر دستخط کئے جانے کی تقریب میں شرکت کی۔
اس مفاہمت نامے کے تحت وزارت ریلوے اور حکومت اوڈیشہ مشترکہ طور پر بھو بنیشور اسٹیشن کو ملٹی ماڈل ٹرانسپورٹ ہب کے طور پر تیار کریں گے۔ توقع ہے کہ ریلوے اسٹیشن ، سٹی بس ٹرمینل، پبلک کار پارکنگ اور دیگر عوامی استعمال کی سہولیات سے آراستہ ایک نئی ٹرمینل بلڈنگ کا حامل یہ ملٹی ماڈل ہب تین برس میں مکمل ہو جائے گا۔
جناب دھر میندر پردھان نے کہا کہ بھو بنیشور کے لوگوں کو اس پروجیکٹ سے زبر دست فائدہ حاصل ہو گا اور اس کے ساتھ ہی یہ ہب علاقے میں سیاحت کے ایک ہب کی شکل اختیار کر لے گا۔اوڈیشہ کے وزیر اعلیٰ نے وزارت ریلوے کی اس پروجیکٹ کی تیاری کے لئے ستائش کی۔ انہوں نے کہا کہ یہ عالمی سطح کا ملٹی ماڈل ٹرانسپورٹ ہب ہوگا اور ملک میں اپنی طرز کا پہلا ہب ہو گا۔
اس موقع پر جناب پیوش گوئل نے کہا کہ بھارتیہ ریلوے کی توجہ بنیادی ڈھانچہ کو عالمی سطح کا بنانے پر مرکوز ہے۔ انہوں نے کہا کہ انہیں خوشی ہے کہ حکومت اوڈیشہ اس سلسلے میں بھوبنیشور شہر کو ملٹی ماڈل ہب بنانے کے لئے آگے آئی ہے۔
۔۔۔۔۔۔
U.4258
(Visitor Counter : 69
وزارت دفاع
اوڈیشہ کے ضلع کھوردا میں ہندوستانینیوی کے ذریعہ 150 بیڈ کاکووڈکیئر سنٹر قائم کیا گیا
بحریہ کے افسر انچارج  کے زیراہتمام ہندوستانی بحریہ کے ذریعہ ضلع کھوردا کے کووڈ مثبت مریضوں کے علاج کے لیے قائم کووڈکیئر سنٹر کا افتتاح7 مئی، 2021 کوجنابایس کے موہنتی، ضلع کلکٹر، کھورداکے ذریعہ کیا گیا۔بحریہ کے اسپتال، INHSNivarini میں اضافی 15 بیڈ آکسیجن کی سہولت کے ساتھ 150 بستروں کا علیحدگی مرکز ہلکی علامت والےکووڈ مثبت مریضوں کے علاج کے لیے تیار ہے۔ تمام مریضوں کے لیے مناسب سہولیات اور نگہداشت فراہم کرنے کے لیے ڈسٹرکٹ میڈیکل اتھارٹیز کے ڈاکٹر/ پیرامیڈیکل عملہ اسٹیشن کمیونٹی کے اہلکاروں کے تعاون سے کووڈکیئر سنٹر میں 24x7 کام کریں گے۔
ڈسٹرکٹ کلکٹر نے اپنے خطاب کے دوران کووڈ-19 کے خلاف لڑائی میں تعاون کے ذریعہ اہم کردار ادا کرنے کے لیے ہندوستانی بحریہ کی تعریف کی۔ انھوں نے یہ بھی کہا کہ ضلع کھوردا کے لیے اس سہولت سے نہ صرف متاثرہ افراد کا بہتر علاج ہو سکے گا بلکہ ہندوستانی بحریہ کی مدد سے ان کے اعتماد میں بھی اضافہ ہوگا۔کووڈ مثبت مریضوں کو مدد فراہم کرنے کے مشترکہ مقصد کے لیے سول - ملٹری تعاون کی یہ ایک عمدہ مثال ہے۔
ریلوے کی وزارت
ریلوے کے وزیر نے مال ڈھلائی سے متعلق آپریشن میں تبدیلی لانے کیلئے لاجسٹکس صنعتوں کے اعلیٰ کاروباریوں کے ساتھ طویل میٹنگ کی
لاجسٹکس کی لاگت میں کمی لانے کیلئے حل کو اختراعی اور منافع بخش ہوناچاہئے: جناب پیوش گوئل
ریلویز کے مرکزی وزیر جناب پیوش گوئل نے انڈین ریلویز کے مال ڈھلائی سے متعلق کام کاج میں تبدیلی لانے کیلئے ممکنہ طریقوں اور وسائل پر تبادلہ خیال کرنے کیلئے آج لاجسٹکس صنعت سے جڑے اہم افراد /شراکت داروں کی میٹنگ بلائی۔یہ میٹنگ لگ بھگ تین گھنٹے تک جاری رہی جس میں مال ڈھلائی آپریشن کو زیادہ کفایتی اور منافع بخش بنانے کی سمت میں ممکنہ پالیسی اقدامات پر صنعتی دنیا کی جانب سے اہم تجاویز موصول ہوئے۔
کووڈ-19 بحران کے دوران ریلویز کی جانب سے اد اکیے جارہے اہم کردار پر روشنی ڈالتے ہوئے جناب پیوش گوئل نے کہا کہ ریلوے کووڈ بحران کو بیحد فکرمندی اور ہمدردی کے ساتھ دیکھتا ہے اور اس مدت کے دوران ریلوے نے ملک بھر میں ضروری اشیاء کی ڈھلائی کرکے ملک کے لئے لائف لائن کا کام کیا ہے۔ جناب گوئل نے کہا کہ ‘‘اتنا ہی نہیں اس دوران ہم نے کافی عرصے سے التوا میں پڑے اپنے کاموں جیسے اہم لائنوں پر کنیکٹیویٹی بڑھانا، کافی عرصے سے زیرالتوا رکھ رکھاؤ کے کاموں کو پورا کرنا ، خراب پلوں کو ڈھانا/ مرمت کرنا اور موجودہ بنیادی سہولتوں کو بہتر کرنا’’ کو مکمل کرنے میں بھی اس وقت کااستعمال کیا۔
ریلویز کے وزیر نے زور دیکر کہا کہ اس کے ساتھ ہی ہم نے مال ڈھلائی اور لاجسٹک بزنس کے ذریعے پیش کردہ زبردست مواقع کو بھی غنیمت جانا ہے اور مستقبل قریب میں اپنی خدمات میں مزید بہتری کیلئے ہم نے کئی طرح کے منصوبے بنائے ہیں۔
اس میٹنگ میں ریلوے بورڈ کے چیئرمین اور دیگر کلیدی افسران نے حصہ لیا۔ اس میٹنگ میں کئی مثبت تجاویز موصول ہوئے جن میں ایک یقینی طور پر مقررہ وقت میں ڈیلیوری ماڈل کی جانب رخ کرنا ، شراکت داروں کو کسی قسم کا انشورنس میکینزم عطا کرنا، مال بھاڑا کی شرحوں کو معقول بنانا اور لاجسٹکس لاگتوں کو زیادہ مناسب بنانا ،مرحلہ وار طریقے سے ٹرمنلوں ساتھ ہی ساتھ بندرگاہوں پر لوڈنگ / ان لوڈنگ کی صلاحیت میں سدھار کرنا وغیرہ شامل ہیں۔
انڈسٹری کی تجاویز کاخیرمقدم کرتے ہوئے ریلویز کے وزیر نے کہا کہ اختراع اہم ہے اور لاجسٹکس لاگت میں کمی لانے کیلئے حل کو منافع بخش بنانے کی ضرورت ہے۔ جناب گوئل نے کہا ‘‘مال ڈھلائی کی کارروائی میں تبدیلی لانے اور کُل فریٹ ٹریفک کو دوگنا کر 2.5 بلین ٹن تک پہنچانے کے ہدف کو حاصل کرنے میں مدد کرنے کیلئے ہمیں شروع سے آخر تک نان اسٹاپ فاسٹر ٹرینوں ، بہتر سگنلنگ نظام، کارگو ٹرینوں کیلئے بہتر شیڈول اور ٹائم ٹیبل اور مالیات کے بہتر متبادل کی ضرورت ہے’’۔
-----------------------
وزیراعظم کا دفتر
وزیر اعظم نے اونم کے موقع پر سبھی کو مبارکباد دی
وزیر اعظم جناب نریندر مودی نے اونم کے مبارک موقع پر سبھی کو مبارکباد دی ہے۔
وزیر اعظم نے ایکس پر پوسٹ میں کہا:
’’آپ کی زندگی اچھی صحت، بے مثال خوشی اور بے پناہ خوشحالی سے بھر پور رہے ۔پچھلے کئی برسوں میں ،اونم ایک عالمی تہوار بن گیا ہے اور اس نے کیرالہ کی درخشاں ثقافت کو خوبصورتی سے پیش کیا ہے۔‘‘
“ഏവർക്കും ഓണാശംസകൾ! നിങ്ങളുടെ ജീവിതത്തിൽ നല്ല ആരോഗ്യം, സമാനതകളില്ലാത്ത സന്തോഷം, അപാരമായ സമൃദ്ധി എന്നിവ വർഷിക്കട്ടെ. കഴിഞ്ഞ കുറേ വർഷങ്ങളായി ഓണം ഒരു ആഗോള ഉത്സവമായി മാറി, അത് കേരളത്തിന്റെ ഊർജ്ജസ്വലമായ സംസ്കാരത്തെ മനോഹരമായി പ്രദർശിപ്പിക്കുന്നു.”
محنت اور روزگار کی وزارت
ای پی ایف او فنڈ کی سرمایہ کاری
ایمپلائز پروویڈنٹ فنڈ آرگنائزیشن  حکومت کی طرف سے مطلع کردہ سرمایہ کاری پیٹرن کے مطابق فنڈز کی سرمایہ کاری کرتا ہے۔ 31.03.2022 تک ای پی ایف او کے زیر انتظام مختلف فنڈز کا کل کارپس 18.30 لاکھ کروڑ روپے تھا۔ جس کی سرمایہ کاری اس طرح کی گئی ہے:
|
|
قرض کی سرمایہ کاری 
|
|
ای ٹی ایف سرمایہ کاری
|
|
91.30%
|
|
8.70%
ای پی ایف او کسی بھی بلیو چپ کمپنی کے اسٹاک سمیت انفرادی اسٹاک میں براہ راست سرمایہ کاری نہیں کرتا ہے۔ ای پی ایف او بی ایس ای -سینسیکس اور نفٹی -50 انڈیکس کو نقل کرنے والے ای ٹی ایفس کے ذریعے ایکویٹی مارکیٹس میں سرمایہ کاری کرتا ہے۔ ای پی ایف او نے وقتاً فوقتاً ای ٹی ایفس میں بھی سرمایہ کاری کی ہے جو خاص طور پر باڈی کارپوریٹس میں حکومت ہند کے شیئر ہولڈنگ کی غیر سرمایہ کاری کے لیے بنائے گئے ہیں۔ ای پی ایف او کی طرف سے ای ٹی ایفس میں گزشتہ پانچ سالوں اور رواں سال کے دوران کی گئی سرمایہ کاری کی تفصیلات درج ذیل ہیں:-
|
|
سال
|
|
سرمایہ کاری کی رقم 
|
|
2018-19
|
|
27,974
|
|
2019-20
|
|
31,501
|
|
2020-21
|
|
32,071
|
|
2021-22
|
|
43,568
|
|
2022-23
|
|
53,081|
|
2023-24

|
|
13,017عارضی
یہ معلومات محنت اور روزگار کے مرکزی وزیر مملکت جناب رامیشور تیلی نے آج راجیہ سبھا میں ایک تحریری جواب میں دی ہے۔
وزارت خزانہ
زر مبادلہ کی شرحوں سے متعلق نوٹیفکیشن نمبر: 15/2020- کسٹمز 
نئی دہلی،20؍فروری،بالوسطہ ٹیکس اور کسٹمز کے مرکزی بورڈ نے کسٹمز ایکٹ – 1962 کی دفعہ – 14 کے تحت تفویض کردہ اختیارات کا استعمال کرتے ہوئے 6 فروری 2020 کو نوٹیفکیشن نمبر – 11/2020 – کسٹمز  جاری کیا ہے ، جس کے ذریعے شیڈول ایک اور شیڈول دو میں شامل مختلف ملکوں کی کرنسیوں کی تبدیلی کے لئے مبادلے کی شرحین متعین کی گئی ہیں۔ یہ شرحیں 21 فروری 2020 سے نافذ ہوں گی اور یہ شرحیں اشیاء کی در آمدات اور بر آمدات سے متعلق زر مبادلہ میں استعمال کی جائیں گی۔
شیڈول-1
|
|
نمبر شمار
|
|
بیرونی کرنسی
|
|
بیرونی کرنسی کے ایک یونٹ کی بھارتی روپے میں تبادلے کی شرح
|
|

|
|

|
|

|
||
||
|

|
|

|
||
||
|

|
|
برآمد شدہ اشیاء کے لئے
|
|
1.
|
|
آشٹریلیا کا ڈالر
|
|
48.80
|
|
46.55
|
|
2.
|
|
بحرین کا دینار
|
|
196.65
|
|
184.45
|
|
3.
|
|
کینڈا کا ڈالر
|
|
55.25
|
|
53.25
|
|
4.
|
|
چین کا یون
|
|
10.40
|
|
10.05
|
|
5.
|
|
ڈنمارک کا کرونر
|
|
10.55
|
|
10.20
|
|
6.
|
|
یورو
|
|
79.00
|
|
76.05
|
|
7.
|
|
ہانگ کانگ کا ڈالر
|
|
9.40
|
|
9.05
|
|
8.
|
|
کویت کا دینار
|
|
242.40
|
|
227.30
|
|
9.
|
|
نیوزی لینڈ کا ڈالر
|
|
46.90
|
|
44.70
|
|
10.
|
|
ناروے کا کرونر
|
|
7.85
|
|
7.60
|
|
11.
|
|
پونڈ اسٹرلنگ
|
|
94.30
|
|
91.00
|
|
12.
|
|
قطر کا ریال
|
|
20.35
|
|
19.10
|
|
13.
|
|
سعودی عرب کا ریال
|
|
19.75
|
|
18.55
|
|
14.
|
|
سنگاپور کا ڈالر
|
|
52.10
|
|
50.30
|
|
15.
|
|
جنوبی افریقی کا رینڈ
|
|
4.90
|
|
4.60
|
|
16.
|
|
سوئڈن کا کرونر
|
|
7.45
|
|
7.20
|
|
17.
|
|
سوئٹزر لینڈ کا فرانک
|
|
74.45
|
|
71.60
|
|
18.
|
|
ترکی کا لیرا
|
|
12.15
|
|
11.45
|
|
19.
|
|
متحدہ عرب امارات کا درہم
|
|
20.20
|
|
18.95
|
|
20.
|
|
امریکہ کا ڈلر
|
|
72.65
|
|
70.95
شیڈول-2
|
|
نمبر شمار
|
|
بیرونی کرنسی
|
|
بیرونی کرنسی کے ایک سو یونٹوں کی ہندوستانی کرنسی میں قیمت
|
|

|
|

|
|

|
||
||
|

|
|

|
||
||
|

|
|
برآمد شدہ اشیاء کے لئے
|
|
1.
|
|
جاپان کا ین
|
|
65.65
|
|
63.25
|
|
2.
|
|
کوریا کا وونگ
|
|
6.20
|
|
5.80
۰۰۰۰

U-851
(Visitor Counter : 75
شمال مشرقی ریاستوں کی ترقی کی وزارت
شمال مشرقی خطے کی ترقی کے وزیر جناب جی کشن نے میگھالیہ اور آسام کا دورہ کیا
شمال مشرق کے لئے این ایم ای او-او پی کی پہل سے پام تیل کسانوں کو بہت فائدہ پہنچے گا، سرمایہ کاری کو فروغ ملے گااور روزگار پیدا ہوگا:جناب ریڈی
حکومت کے ذریعہ حال ہی میں لئے گئے کابینہ کے فیصلوں سے شمال مشرق کے زرعی شعبے کو فروغ ملے گا:جنا ب ریڈی
وزیر موصوف نے یقینی دہانی کرائی کہ مرکزی حکومت شمال مشرقی خطے کے بھائی بہنوں کے ساتھکندھے سے کندھا ملاکر کھڑی رہے گی اور کسانوں کی بہبود کے لئے قدم اٹھائے گی
شمال مشرق میں آپ کا سرمایہ بھرپور منافع مہیا کرے گا اور میں آپ سبھی کو یقین دلاتا ہوں کہ جناب نریندرمودی جی کی قیادت میں تمام سرمایہ کاروں کو پوری حمایت مہیا کی جائے گی:جناب ریڈی
نئی دہلی،6اکتوبر 2021/ثقافت اور سیاحت اور شمال مشرقی خطے کی ترقی کے  مرکزی وزیر جناب جی کشن ریڈی نے میگھالیہ اور آسام کا 2 روزہ سرکاری دورہ کیا۔ اپنے دورہ کے دوران آسام میں پڑاؤ کے ایک حصےکے طور پر،مرکزی وزیر نے گوہاٹی، آسام میں نیشنل مشن آن ایڈیبل آئلز-آئل پام بزنس سمٹ فار این ای اسٹیٹس پر منعقدہ ایک تجارتی سربراہ کانفرنس میں حصہ لیا اور اسے خطاب کیا۔ اس موقع پر مرکزی وزیر زراعت اور کسانوں کی بہبود،جناب نریندر سنگھ تومر،وزیر مملکت ڈاکٹر بی ایل ورما، وزیر مملکت محترمہ شوبھا کرندلاجے ، وزیر مملکت جناب کیلاش چودھری اور اروناچل پردیش کے وزیراعلی جناب پیماکھانڈو بھی شامل ہوئے۔
تجارتی سبراہ کانفرنس سے خطاب کرتے ہوئے، مرکزی وزیر جی کشن ریڈی نے کہا،’’شمال مشرقی ریاستوں میں این ایم ای او –او پی کی پہل سے پام تیل کسانوں کو بہت فائدہ حاصل ہوگا، پونجی سرمایہ میں اضافہ ہوگا ، روزگار کے مواقع پیدا ہوں گے اور امپورٹ پر انحصار میں کمی آئے گیْ۔‘‘ حال ہی میں کابینہ کے ذریعہ لئے گئے دو فیصلےخام تیل کے لئے خوردنی تیلوں پر قومی نیشنل مشن اور نریندر مودی حکومت کے ذریعہ شروع کئے گئے شمال مشرقی خطے کی زراعت مارکنٹنگ کارپوریشن کے کی بحالی سے شمال مشرق میں زراعت کے شعبے کو بہت بڑھاواملے گا۔
اس تجارتی سربراہ کانفرنس کے دوران خوردنی تیل-شمال مشرقی ریاستوں کے لئے خام تیل پر بمبو ایف پی او معاہدہ کے لئے ایک مفاہمت نامے پر بھی دستخط کیا گیا۔ جناب ریڈی نے مرکزی حکومت کی کوششوں پر زور دیتے ہوئے کہاکہ ،’’مرکزی حکومت شمال مشرقی خطے کے بھائی بہنوں کے ساتھ ہمیشہ ہی کندھے سے کندھا ملاکر کھڑی رہے گی اور یہ سربراہ کانفرنس نریندرمودی حکومت کے ذریعہ اٹھایا گیا ایک اور کسان حمایتی قدم ہے ۔
مرکزی وزیر نے تمام سرمایہ کاروں اور اسٹیک ہولڈروں سے شمال مشرق میں آنے اورسرمایہ کاری کرنے کی اپیل کی۔ انہوں نے کہاکہ،’’شمال مشرق میں آپ کے سرمایہ کے ذریعہ بھرپور فائدہ حاصل ہوگا اور میں آپ سبھی کویقینی دلاتاہوں کہ جناب نریندر مودی جی کی قیادت میں تمام سرمایہ کاری برادری کو مکمل حمایت فراہم کی جائے گی۔ اس لئے ہمیں شمال مشرقی میں ایک ساتھ
مل کر جو آگے آنا چاہئے جو کہ بے پناہ م واقع اور امکانات کی زمین ہے اور نوجوانوں کے لئے روزگار کے مواقع پیدا کرنا چاہئے۔
جناب جی کشن مرکزی وزرات زراعت جناب نریندر تومر کے ساتھ قومی مشن میں خوردنی تیل کاروبار سربراہ کانفرنس پر منعقدہ ایک نمائش کا دورہ کیا۔ اس نمائش میں شمال مشرقی خطے کی مکمل ونسپتیوں کا ایک دلچسپ اور تفصیلی سلسلہ کا مظاہر ہ کیاگیا۔ تجارتی سربراہ کانفرس میں منعقد اس نمائش کے ذریعہ سے تجارتی سربراہ کانفرنس میں منعقدہ اس نمائش کے ذریعہ پام تیل کی اہمیت پر روشنی ڈالی گئی اور یہ آتم نربھر بھارت اور آتم نربھر شمال مشرق کی سمت میں ایک مثبت قدم ہے۔
ش ح۔ ش ت۔ج
Uno-9779
(Visitor Counter : 89
جدید اور قابل تجدید توانائی کی وزارت
نئی اور قابل تجدید توانائی کی وزارت نے قابل تجدید توانائی کے شعبے میں تیسری سرمایہ کاری کے لئے تقریب کا اہتمام کیا
نئی دلّی، 08 اگست / نئی اور قابل تجدید توانائی کی وزارت نے قابل تجدید توانائی کے سرمایہ کاروں کی ملاقات اور ایکسپو  کے تیسرے ایڈیشن کا اہتمام کیا ہے جو کہ انٹر نیشنل سولر الائنس  کی دوسری اسمبلی کے ساتھ 30 اکتوبر سے 02 نومبر، 2019 تک منعقد ہو گی۔ اس انعقاد کا مقصد قابل تجدید توانائی میں سرمایہ کاری کو راغب کرنا اور بھارت کی قابل تجدید توانائی کی کہانی کو دنیا کے سامنے پیش کرنا ہے۔
بجلی، اور نئی و قابل تجدید توا نائی کے وزیر مملکت  اور ہنر مندی کے فروغ اور انٹر پرینیور شپ کے وزیر مملکت جناب آر کے سنگھ نے جھلکی کی تقریب میں کلیدی خطبہ پیش کرتے ہوئے کہا کہ بھارت قابل تجدید توانائی کی زبر دست صلاحیت رکھتا ہے اور قابل تجدید توانائی کے شعبے میں سرمایہ کاری کے لئے ایک اہم مقام ہے۔
نئی اور قابل تجدید توانائی کی وزارت کے سیکریٹری جناب آنند کمار نے اپنے ابتدائی کلمات میں کہا کہ 2015 میں بھارت نے 2022 تک 175 گیگا واٹ قابل تجدید توانائی کی صلاحیت کا نشانہ مقرر کیا تھا۔ 80 گیگا واٹ کی تنصیب ہم پہلے ہی کر چکے ہیں اور بقیہ نشانہ سے زائد کے حصول کی راہ پر گامزن ہیں۔
انٹر نیشنل سولر الائنس  کے ڈائرکٹر جنرل جناب اوپیندر ترپاٹھی نے اپنے خطاب میں اس بات پر زور دیا کہ مالی، مالیاتی اور صنعتی پالیسیوں کو عالمی تونائی کے ایکو سسٹم کے مطابق بنایا جائے اور دنیا ایک بلین سے زیادہ بغیر بجلی کے زندگی بسر کرنے والے لوگوں کو بجلی فراہم کرائی جائے۔
۔۔۔۔۔۔
U.3662
(Visitor Counter : 59